onyawibawa. Nanging ora menang karo Petruk kang lagya winongwong dening bathara, temahan Ratu sapunggawane teluk. Dhampar keprabon dipasrahake lan nuli kawisuda pisan. Dene jejuluke, Prabu Belgeduwel Beh, Narpati Thong Thong Sot lan Adipati Thok Kethithok Jenggleng. Krungu jeneng ratu anyar wong sanegara Sonyawibawa padha kepingkel-pingkel. Esuke ing pisowanan agung Sang Prabu ngendika “Kawuningana Sang Prabu ing Sonyawibawa dalasan paranindya mantri lan bupati, aku ora nedya njajah. Emben en rampung perluku melehake para bendaraku, pangwasa dak serahke bali. Saiki ayo dak jak nglurug menyang tanah Jawa.”